Danmark er medlem af NATO og forpligtet til at sende hjælp, hvis et af alliancens lande bliver udsat for et angreb.
Ukraine er ikke medlem af NATO, og derfor er Danmark heller ikke forpligtet til at hjælpe, hvis Rusland invaderer.
At Danmark kan få en rolle i en eventuel krig i Ukraine er dog ikke helt umuligt. NATO-medlemmerne Polen, Rumænien, Ungarn og Slovakiet grænser alle op til Ukraine, og hvis en eventuel væbnet konflikt spreder sig hertil – eller til Baltikum – risikerer Danmark at blive inddraget.